Pupuh Ginanti

Pupuh Ginanti inggih punika silih tunggil parinama pupuh (sekar alit) sajeroning kasusastraan Bali purwa sané marupa tembang. Pupuh ginanti kawangun antuk 6 carik ring apada, inggian guru wilang miwah guru dingdongnyané inggih punika 8u, 8i, 8a, 8i, 8a, lan 8i.

Yéning selehin manut wirasan pupuhnyané, pupuh ginanti madué rasa sané bagia tur gargita. Kahanan puniki ngawinang pupuh ginanti anut ritatkala kaanggén maosang saluir kabecikan palemahan tur kahanan puri sané ramia duké nguni. Lianan ring punika, pupuh ginanti taler nyihnayang rasa asah, asih, lan asuh sinah prasida kaanggén maosang indit tattwa utawi carita indik kalulut asih utawi kasmaran.

Wénten makudang-kudang imba pupuh ginanti manut laras miwah tata rasa nembangang, inggih punika sekadi ginanti lumrah, ginanti pangalang, ginanti abang wetan, ginanti astatala, ginanti pangupajiwa, ginanti welas asih, miwah sané tiosan.

 Conto 
Silih tunggil imba pupuh ginanti sané sampun ketah kauningin inggih punika:  

Saking tuhu manah guru,  

mituturin cening jani, 

kawruhané luir senjata, 

né dadi prabotang sai, 

kaanggén ngaruruh merta,  

saenun ceninge urip 

Ring sor puniki silih tunggil punggelan pupuh ginanti (ginanti lumrah) inggih punika: 

Né ngaran nirwana iku

Sampun teresne ring urip

Lepas sakéng kasengsaran,

Ban karmané ento sami, 

Tan hana tan angawénang,

Lipat-lipat manumadi. 

 Pustaka 

Kategori:WikiGita 2025

Kategori:Sekar Alit